Neo (nimi)

Neo on miehen etunimi. Se merkitsee ’uutta’ ja ’nuorta’:  useissa sivistyssanoissa esiintyvä etuliite neo- tulee kreikan kielen sanasta neos.

Digi- ja väestötietoviraston mukaan Neo on elokuuhun 2023 mennessä ollut Suomessa virallisena etunimenä noin 840 miehellä ja noin 40–50 naisella. Pelkästään 2010-luvulla on syntynyt yli 470 Neoa. Nimen yleistymiseen on mahdollisesti vaikuttanut elokuva Matrix (1999), jossa on tämänniminen päähenkilö.

Vuodesta 2020 alkaen Neolla on ollut nimipäivä suomenruotsalaisessa kalenterissa 12. syyskuuta. Nimi lisätään suomalaiseen nimipäiväkalenteriin vuonna 2025.

Kuvitteellisia Neoja 
 Neo Cortex, hahmo Crash Bandicoot -videopeleissä
 Neo, hahmo Matrix-elokuvasarjassa

Lähteet

Aiheesta muualla 
 Etunimien taivutus: Neo (Kotimaisten kielten keskuksen verkkojulkaisu)

Etunimet